Folketing
2004-12-07

Det har vi udvidet med otte, som sagt. Derudover er der 40 erhvervsuddannelser, hvor der fortsat er adgang til at gennemføre sin uddannelse i skolepraktik. Hvis man ikke har fået en uddannelsesaftale, så er der altså fortsat 40 uddannelser, hvor man kan gennemføre sin erhvervsuddannelse i skolepraktik. Det er nu skolernes forpligtelse at vejlede eleverne, sådan at de får indsigt i, får viden om, hvor der er bedre muligheder for at få en uddannelsesaftale, eller hvor de har mulighed for eventuelt at gennemføre deres uddannelse i skolepraktik. Jeg er helt overbevist om, at det her, når alle initiativerne kommer til at virke, vil vise, at det var det rigtige skridt, vi tog. Nu har jeg slet ikke nævnt, at det også ligger i aftalen, at vi har etableret det, vi kalder EUD+, vi har altså lavet trin i erhvervsuddannelserne, sådan at hvis man stiger af på et trin i en erhvervsuddannelse, så skal man altid have mulighed for at komme tilbage i erhvervsuddannelsessystemet og så gennemføre en EUD+.